# data[].attributes.body
Osnovan je u 10. stoljeću. U srednjem vijeku bio je nadaleko poznat po proizvodnji tkanina i čipke te je imao 200.000 stanovnika i bio važno trgovačko i proizvodno središte, jedno od najvažnijih u Europi. Gospodarski i politički značaj grada opada potkraj 16. stoljeća. U Prvom svjetskom ratu Wipers (kako su ga Britanci zvali) je potpuno uništen u trima velikim bitkama, a njegova su razaranja postala simbolom patnje u Velikom ratu.

# data[].attributes.body
Bitka za Verdun ili Verdunska bitka je bila najduža i jedna od najznačajnijih i najkrvavijih bitaka prvog svjetskog rata na Zapadnom frontu. Odvijala se od 21. veljače do 18. prosinca 1916. u blizini Verduna između Francuske i Njemačke. U bitci je poginulo oko 250 000 vojnika, a oko 500 000 je ranjeno.

# data[].attributes.body
Ruska vojska je koristila radio da bi prenosila plan napada, ne koristeći šifriranje. Rusi su bili uvjereni da Nijemci neće imati mogućnosti korištenja prevoditelja s ruskog, što se pokazalo netočnim. Nijemci su tako bili potpuno upućeni u ruske planove i buduće poteze.

Ruske vojske su prešle u istočnu Prusku s ciljem zauzimanja Königsberga. Bitka se u početku odvijala dobro za Ruse, koji su se probijali na zapad do njemačkog protunapada 20. kolovoza, koji je odbijen. Njemački general Maximilian von Prittwitz smijenjen je kada je pokušao potpuno napustiti istočnu Prusku. Zbog propasti Schlieffenovog plana na zapadu, njemačko zapovjedništvo se našlo u panici. Dok su pristizala pojačanja sa zapada, zapovjednik njemačke 8. armije, Max Hoffmann, pregrupirao je njemačke snage, ostavivši male snage pred ruskom 1. armijom koja je stizala s istoka a napravivši zamku za rusku 2. armiju koja je napredovala s juga.

# data[].attributes.body
Prvi povijesni spomen Kobarida je iz 1184. godine. U Srednjem vijeku u posjedu je Akvilejskoga patrijarhata i furlanskih velikaških obitelji Cucagna, Zucco i Porzia. Godine 1688. požar je teško oštetio grad. Od 1850. Kobarid je postao općina. U Prvome svjetskom ratu bio je poprištem poznate bitke, kad su u tri dana od 24. do 27. listopada 1917. godine njemačke i austro-ugarske postrojbe probile talijanske položaje i nanijele talijanskoj vojsci velike gubitke u ljudstvu. Godine 1976. velika elementarna nepogoda opet je pogodila Kobarid kada je stradao u potresu.

# data[].attributes.body
Sjeverni Jutland je danska regija nastala 2007. od bivšeg okruga Nordjylland, te dijela okruga Viborg i Århus. Obuhvaća sjeverni dio poluotoka Jutlanda i drugi po veličini danski otok Vendsyssel-Thy odvojen od kopna uskim kanalom Limfjord. Vendsyssel-Thy je do 1825. bio spojen s kopnom, a tada je nakon velike poplave more probilo kopnenu barijeru te je sjever Jutlanda postao otok. Rt Skagen je najsjeverniji rt Danske.

# data[].attributes.body
Nakon Cerske bitke, austro-ugarska vojska na čelu s generalom Oskarom Potiorekom kreće ponovo na Srbiju. Prikupivši snage Potiorek ovaj put napad vrši iz dva pravca, jedan ide preko Drine dok drugi preko Save na Beograd. Na drugoj strani Srbi se nalaze u teškoj situaciji, pored toga što neprijatelj napada na dva fronta vojsci je ponestalo hrane, odjeće, obuće, i povrh svega topničkog i puščanog streljiva.

# data[].attributes.body
Sačinjen je od gnajsa i granita, a poznat je kao poprište najžešćih borbi na Solunskom frontu tijekom Prvog svjetskog rata 1918. godine. Na njemu je podignuta spomen kapela gdje se nalazi i urna, u kojoj je bilo srce doktora Archibalda Reissa.

# data[].attributes.body
Ovaj departman stvoren je tijekom Francuske revolucije, 4. ožujka 1790., primjenom zakona od 22. prosinca 1789. godine. Departman je stvoren od dijela bivše provincije Champagne. 17. veljače 1800. uvedena je funkcija prefekta.